**KOULU:** *Kalajärven koulu*

# KOULUN LUKUVUOSISUUNNITELMAN KÄSITTELY JA HYVÄKSYMINEN

# Työyhteisön käsittely: päivämäärät

* *24.8.2022*
* *31.8.2022*
* *7.9.2022*

Käsitelty oppilaskunnan hallituksessa 12.9.2022 ja 13.9.2022

Johtokunta hyväksynyt 26.9.2022

Allekirjoitukset:

Riikka Ahonvala Maria Similä

Lukuvuosisuunnitelma laaditaan Webropol-työkalussa 15.10.2022 mennessä.  
Suunnitelman laatimisessa hyödynnetään lukuvuoden 2021-22 arviointia.

1. **LUKUVUODEN AIKATAULUTUS JA KOULUN TOIMINTA**
2. **OPETUKSEN YLEINEN JÄRJESTÄMINEN**
3. **Opetuksen järjestäminen**

Opetusryhmien lukumäärä ja oppilasmäärät vuosiluokittain, jaksojärjestelmät, joustavat opetusjärjestelyt, lukuvuoden valinnaisuudet, kaksikielisen ja kielikylpyopetuksen järjestelyt, esiopetuksen määrä, maahanmuuttajien opetuksen järjestäminen, tukiopetuksen järjestäminen, koulun kirjastotoiminta, kouluruokailu, päivänavaukset sekä lukuvuoden aikana järjestettävät juhlat.

Opetusryhmiä on lukuvuonna 2022-2023 18, yhdeksän alakoulussa vuosiluokilla 1-6 sekä yhdeksän yläkoulussa vuosiluokilla 7-9.

Oppilasmäärät vuosiluokittain ovat seuraavat:

1. Luokka 36 oppilasta

2. Luokka 37 oppilasta

3. Luokka 43 oppilasta

4. Luokka 42 oppilasta

5. Luokka 34 oppilasta

6. Luokka 42 oppilasta

7. Luokka 47 oppilasta

8. Luokka 45 oppilasta

9. Luokka 57 oppilasta

Koulun lukuvuosi jakautuu kahteen jaksoon. 1. jakso eli syyslukukausi alkoi 11.8.2022 ja loppuu 22.12.2022. 2. jakso eli kevätlukukausi alkaa 9.1.2023 ja loppuu 3.6.2023.

Koulussa lukuvuonna 2022-2023 toteutettavat valinnaisaineet ja niiden laajuudet ovat:

Alakoulussa Vuosiluokilla 4-6 yhteisinä valinnaisina opiskeltavat kurssit ovat

1vvh: Hyvä näkyviin, Käsityö, Liikunta, Sirkusliikunta, Kuvataide, Kotitalous.

Yläkoulussa 7. luokan valinnaiskurssit ovat laajuudeltaan 0,5 vuosiviikkotuntia, joita kullakin oppilaalla on kaksi eli yhteensä yksi vuosiviikkotunti. Kurssit ovat: Kuntokurssi, Tietotekniikan lyhytkurssi, Palloilukurssi, Tekstiilityön lyhytkurssi

8. luokan lyhytvalinnaiskurssit ovat laajuudeltaan 1 vuosiviikkotunti. Kurssit ovat: Palloilukurssi, Kokkaan ja bloggaan, Tietotekniikan lyhytkurssi.

8. luokan pitkät valinnaisaineet ovat laajuudeltaan 2 vuosiviikkotuntia. Aineet ovat: Kotitalous, Tekninen työ, Kuvataide

8. luokan taide- ja taitoaineiden valinnaisaineet ovat laajuudeltaan 2 vuosiviikkotuntia. Aineet ovat: Liikunta, Kotitalous, Musiikki

9. luokan lyhytvalinnaiskurssit ovat laajuudeltaan 1 vuosiviikkotunti. Kurssit ovat: Omaan kotiin – askel aikuisuuteen, Palloilu-kurssi, Piirustus ja maalaus, Teppo-valinnaisaine

9. luokan pitkät valinnaisaineet ovat laajuudeltaan 2 vuosiviikkotuntia. Aineet ovat: Saksa, Kotitalous, Tietotekniikka, Tekninen työ, Tekstiilityö

9. luokan taide- ja taitoaineiden valinnaisaineet ovat laajuudeltaan 2 vuosiviikkotuntia. Aineet ovat: Musiikki, Kuvataide, Kotitalous, Liikunta

Joustavat opetusjärjestelyt:

Yläkoulussa erityisen tuen oppilaat opiskelevat tuettuna joustavasti yleisen opetuksen aineryhmissä oman luokkansa kanssa. Yläkoulussa toimii kaksi kokoaikaista ja yksi osa-aikainen laaja-alainen erityisopettaja.

Alakoulussa laaja-alaiset erityisopettajat toimivat samanaikaisopettajina tai toteuttavat joustavia opetusjärjestelyjä. Alakoulussa toimii kaksi laaja-alaista erityisopettajaa.

Esiopetuksen määrä: Esiopetuksessa oppilaita on 40.

Esiopetusta Kalajärven koulun tiloissa järjestää varhaiskasvatus.

Maahanmuuttajien opetuksen järjestäminen: Lukuvuonna 2022-2023 osalle S2-oppilaista tarjotaan ylimääräinen suomen kielen tunti (1 vvh). Luokanopettaja toimii S2-opettajana. S2-oppilaat opiskelevat omaa äidinkieltään kouluajan ulkopuolella kaksi tuntia viikossa huoltajan päätöksellä.

Tukiopetus: Opettaja järjestää tarvittaessa mahdollisuuksien mukaan luokkansa oppilaille tukiopetusta lukujärjestystuntien ulkopuolella.

TEPPO: Joustavaa perusopetusta järjestetään työelämäpainotteisena opetuksena yläkoulun 9. luokkaisille. Teppo-oppilaat osallistuvat oman ryhmänsä opetukseen yhteisten oppiaineiden opetuksen osalta. Teppo koostuu 1) valinnaisaineesta, 2) henkilökohtaisesta ohjauksesta ja 3) työelämäjaksoista joita lukuvuoden aikana yhteensä 5 viikkoa. Päättöluokkalaisia Teppo-oppilaita on yhteensä 11.

Kirjastotoiminta: Alakoululla ja yläkoululla on kirjastot, joista oppilaat ja opettajat voivat lainata kirjoja. Noin kerran kuukaudessa järjestetään koko koulun lukutunti. Kirjastotoimintamme tukee suomen kielen ja kirjallisuuden opintoja ja innostaa lukemiseen. Alakoulun kirjastossa pidettään kaksi kirjastovälituntia tiistaisin klo 9.45-10.15 ja torstaisin klo 9.45-10.15, jolloin oppilailla on mahdollisuus lainata kirjoja. Toinen välitunti on pienille oppilaille 1.-3. lk:lle ja toinen 4.-6. luokille. Kirjasto-opettajat valvovat välituntia. Koulumme tekee aktiivista yhteistyötä Kalajärven kirjaston ja muiden Espoon alueen kirjastojen kanssa. Hyödynnämme myös KULPS!:n kirjastopolun palveluita mahdollisuuksien mukaan.

Kouluruokailu: Alakoulun kouluruokailu järjestetään Ruskatalon tiloissa johtuen koulun uudisrakentamisesta. Kukin luokka-aste syö vuorollaan klo 10.30-12.15. Yläkoulu ruokailee päivittäin Järvenperän koulun ruokalassa. Ruokailuvuorot ovat luokka-asteittain klo 11.55-12.40. Yläkoulussa luokka-asteiden ruokailuvuorot vaihtuvat kolmannesvuosittain.

Päivänavaukset pidetään pääsääntöisesti luokissa opettajan johdolla klo 9.00 (alakoulussa) tai 9.25 (yläkoulussa). Kerran kuukaudessa pidetään salipäivänavaus alakoulussa. Päivänavauksia voidaan pitää myös keskusradion kautta. Lukuvuonna järjestetään itsenäisyyspäivä-, joulu- ja kevätjuhla.

1. **Koulun yhteyshenkilö/-henkilöt osaamisen kehittämisen asioissa**   
   maria.simila@espoo.fi, janika.jernfors@espoo.fi, pirjo.ihalainen@opetus.espoo.fi, tapio.sarjanoja@opetus.espoo.fi, [jenni.malinen@opetus.espoo.fi](mailto:jenni.malinen@opetus.espoo.fi)
2. **Oppilaskuntatoiminnan ohjaava opettaja/opettajat**

Alakoulussa minna.narkaus@opetus.espoo.fi

Yläkoulussa [katariina.nieminen@opetus.espoo.fi](mailto:katariina.nieminen@opetus.espoo.fi)

1. **Koulukirjastoa hoitava(t) opettaja(t)** Alakoulussa pia.puupponen@opetus.espoo.fi ja susanna.lallement@opetus.espoo.fi. Yläkoulussa laura.syvanoja@opetus.espoo.fi

**2. TYÖAJAT**

Lukuvuoden 2022-2023 työ- ja loma-ajoista on päätetty Kasvun ja oppimisen lautakunnan kokouksessa 24.11.2021 § 121 mukaan seuraavasti:

Suomenkielisen perusopetuksen ja lukiokoulutuksen sekä peruskoulujen järjestämän esiopetuksen työ- ja loma-ajat ovat lukuvuonna 2022-2023 seuraavat:

Syyslukukausi to 11.8.2022 - to 22.12.2022  
Syysloma ma 17.10.2022 - pe 21.10.2022 (viikko 42)  
Joululoma pe 23.12.2022 - su 8.1.2023  
  
Kevätlukukausi ma 9.1.2023 - la 3.6.2023  
Talviloma ma 20.2.2023 - pe 24.2.2023 (viikko 8)  
Lukion ylimmän luokan koulutyö päättyy 9.2.2023.

**3. OPETUSTUNNIT**

Oppituntien alkamis- ja päättymisajat

Alakoulu: 1.tunti 8:15-9:00

2.tunti 9:00-9:45

3.tunti 10:15-11:00

4.tunti 11:00-12:15

5.tunti 12:30-13:15

6.tunti 13:30-14:15 keskiviikkoisin 13:15-14:00

7.tunti 14:30-15:15

ruokailut 3. ja 4.tuntien aikana.

Yläkoulu: 1. tunti 8.30-9.15

2. tunti 9.30-10.15

3. tunti 10.20-11.05

4. tunti 11.10-11.55

5. tunti 12.40-13.25, keskiviikkoisin 12.25-13.10

6. tunti 13.30-14.15, keskiviikkoisin 13.15-14.00

7. tunti 14.30-15.15

8. tunti 15.30-16.15

ruokailut klo 11.55-12.40 luokka-asteittain, keskiviikkoisin 11.55-12.25

Yllä mainittuihin aikoihin voi tulla muutoksia, esimerkiksi jos opetus on koulun ulkopuolella.  
Jos koulun työaika poikkeaa yllä mainitusta, se kuvataan alla.

Ruokailut: Alakoulu ruokailee Ruskatalolla 3. ja 4. tunnin aikana, mikä vaikuttaa oppituntien rytmitykseen. Yläkoulu ruokailee Järvenperän ruokalassa Järvenperän koulun aikataulujen mukaan klo 11.55-12.40, keskiviikkoisin 11.55-12.25.

Opettajilla on tunteja eri toimipisteissä ja myös muissa kouluissa, mikä on huomioitava lukujärjestyksiä laadittaessa, jotta opettajat ehtivät siirtyä tunneille toimipisteestä/koulusta toiseen.

Yläkoulun oppilaat opiskelevat sekä Kalajärvellä (kotitalous, käsityö) että Järvenperässä ja siirtymät näiden välillä on huomioitava. Koulu tekee yhteistyötä HSL:n kanssa bussiaikataulujen osalta.

Lukujärjestyksen laadinnassa on huomioitava valinnaiskurssien rytmitys lukukausien välillä, jotta viikkotuntimäärät ovat tasapainossa.

Koulun joulu- ja kevätjuhlapäivinä noudatetaan erikoisaikatauluja.

ALAKOULU: joulujuhla on 22.12.2022. Luokkien 1-2 koulupäivä klo 8.30-10.30, luokkien 3-4 klo 9.30-11.30 ja luokkien 5-6 klo 10-12.

YLÄKOULU: joulujuhla luokkien 8C ja 9ABD koulupäivä klo 9-11 ja luokkien 7ABC ja 8AB klo 10-12.

**4. KOULUN KERHOTOIMINTA**

Koulun kerhotoiminnan tavoitteet ja järjestämiskäytännöt sekä oppilaiden osallistaminen   
koulun kerhotoiminnassa. Kerhotiedot täsmennetään koulun nettisivuilla kohdassa Kerhotoiminta / Iltapäivä- ja kerhotoiminta.

Koulun kerhotoiminnan tavoitteena on täydentää opetussuunnitelmaa sekä antaa oppilaille mahdollisuus heitä kiinnostavaan tekemiseen heti koulupäivän jälkeen koulun tiloissa. Tällä hetkellä Kalajärven koulussa toimii liikunnallinen kerho Wau 2.-4. luokkalaisille ja välipalakerho 3.-6. lk:lle. Läksykerhoa tarjotaan torstai-iltapäivisin alakoulun oppilaille. Koulun kerhotoiminta lisää tasa-arvoa. Kerhotoiminta on ollut vähäistä Kalajärven koulussa, mutta tavoitteena on saada tähän muutos. Kerhoja pyritään saamaan lisää ja myös huoltajien pitäminä. Kalajärven koulu tekee yhteistyötä alueen muiden koulujen kanssa. Hyvä näkyviin -hankkeen käynnistämänä alueella järjestetään 13-18 –vuotiaille oppilaille Jumppi-tanssitunteja Juvanpuiston koululla. Myös alueen Fressi tarjoaa yläkouluikäisille maksuttomia kuntosalivuoroja.

**5. KOULUN ULKOPUOLELLA ANNETTAVA OPETUS**

1. **Opetuksen järjestäminen koulun ulkopuolella**

Koululaisten tapaturmavakuutus kattaa myös koulun ulkopuolella toteutetun opetuksen ja toiminnan, mm. leirikoulut, taksvärkkipäivän, yökoulut, opintoretket, opiskelun Yrityskylässä, TET-jaksot sekä myös sen, että tavallisen koulupäivän aikana osa opetuksesta tai oppitunneista voidaan järjestää koulun ulkopuolella, esimerkiksi lähimetsässä.  
  
Lähtökohtaisesti koulu alkaa ja päättyy koululta. Opetuspaikkana voi toimia myös muu paikka kuin koulu, jolloin oppilaan koulupäivä voi huoltajan anomuksesta poikkeuksellisesti alkaa ja/tai päättyä muussakin paikassa kuin koulussa.

Lisäksi kouluvuoden aikana järjestetään opintokäyntejä, oppilaiden tutustumiskäyntejä jatko-opintopaikkoihin sekä retkiä, (mm. konsertteja, esityksiä ja muita tapahtumia) myöhemmin täsmennettävällä tavalla. Huoltajia tiedotetaan koulun ulkopuolella annettavasta opetuksesta tarkemmin erikseen.

Koronatilanne voi vaikuttaa koulun ulkopuolella järjestettävän opetuksen toteutukseen.

14.10.2022 järjestetään 5.-9. luokkalaisille taksvärkkipäivä.

Ensimmäinen 9. luokkalaisten työelämään tutustumisjakso on 21.11.-2.12.2022. Toinen jakso on 5.12-19.12.2022. 8. luokkalaisten työelämään tutustumisjakso 22.5.-26.5.2023.

TEPPO-oppilaitten työelämään tutustumisjaksot ovat 26.9-30.9.2022, 30.1.-3.2.2023 ja 15.5.-11.5.2023.

Koulumme 6. ja 9. luokkalaiset opiskelevat Yrityskylässä.

Kuudesluokkalaiset osallistuvat Espoon kaupungin järjestämään itsenäisyyspäiväjuhlaan 1.12.

9D-luokka osallistuu leirikouluun Pajulahdessa 21.-22.9.2022.

Kuudennet luokat järjestävät mahdollisesti leirikoulun keväällä 2023.

Koulumme 8. luokkalaiset osallistuvat Suomen Kulttuurirahaston Taidetestaajat-hankkeeseen.

Hyödynnämme opetuksessamme lähiympäristöä ja koulun lähellä olevia luontokohteita mahdollisimman paljon.

Eri oppiaineissa tehdään tutustumiskäyntejä pääkaupunkiseudun eri kohteisiin, muun muassa museoihin ja kulttuuritapahtumiin. Kouluun voi tulla myös esimerkiksi vierailevia työpajoja ja esiintyjiä.

Toukokuun kahden viimeisen viikon aikana luokat voivat käydä kevätretkellä.

1. **Koulun henkilökunnan ja oppilaiden yhteiset tilaisuudet**

Lukuvuoden aikana järjestetään myös koulun henkilökunnan ja oppilaiden yhteisiä tilaisuuksia ja tapahtumia, kuten esimerkiksi pesäpallo-, salibandy- ja jalkapallo-otteluita. Tilaisuuden/tapahtuman aika, paikka ja sisältö (esim. laji, osallistujat ym.) määritellään erikseen ennen tilaisuutta/ohjelmaa.

Koulussamme on perinteisesti järjestetty lukuvuoden aikana koulun henkilökunnan ja oppilaiden yhteisiä tilaisuuksia ja tapahtumia, kuten esimerkiksi urheilutapahtumia. Tilaisuuden/tapahtuman aika, paikka ja sisältö (esim. laji, osallistujat ym.) määritellään erikseen ennen tilaisuutta/ohjelmaa. Koulumme oppilaskunta järjestää erilaisia tapahtumia ja tilaisuuksia yhdessä koulun henkilökunnan kanssa. Lukukausien päätöstilaisuudet järjestetään mahdollisuuksien mukaan normaaliin tapaan, tarvittaessa Teamsin kautta.

Koulussamme toimii aktiivinen oppilaskunnan hallitus. Hallituksen jäsenet valitaan vuosittain alkusyksystä demokraattisilla vaaleilla. Oppilaskunnan hallituksen jäsenet toimivat tiiminvetäjinä oppilaskunnan kiinnostuksenkohteiden parissa sekä välituntikerhotoiminnan ja tapahtumien järjestämisessä. Tiimien toimintaan mukaan ovat tervetulleita kaikki oppilaskunnan jäsenet määrittelemättömäksi ajaksi. 

Lisäksi koulullamme kehitetään tukioppilas- ja kummiluokkatoimintaa.

1. **Kulttuuri- ja liikuntapolku KULPS!**

Kulttuuri- ja liikuntapolku KULPS on Espoon kulttuurikasvatuksen suunnitelma.  
Lukuvuoden KULPS-toiminnan suunnitelma: Millä tavoin pyritte toteuttamaan Espoon opetussuunnitelmaan kirjatun tavoitteen "Jokainen oppilas pääsee lukuvuoden aikana vähintään kerran kulttuuripolulle, liikuntapoluille ja kirjastopolulle"?

Tavoitteena on, että jokainen oppilas osallistuu lukuvuoden aikana vähintään kerran kulttuuri-, liikunta- ja kirjastopolulle. Pitkien välimatkojen takia suosimme KULPS-vierailijoita koulullamme. Suomen kielessä hyödynnetään KULPS kirjastopolkua, musiikissa, kuvataiteessa ja suomen kielessä kulttuuripolkua ja liikunnassa liikuntapolkua mahdollisuuksien mukaan. Kirjastopolku toteutuu koulussamme parhaiten.

1. **Koulun KULPS- ja kulttuuriyhteysopettaja/-opettajat (1-2 opettajaa):**  
   Kaisa Anttila ([kaisa.anttila@opetus.espoo.fi](mailto:kaisa.anttila@opetus.espoo.fi)) ja Minna Narkaus, Laura de Bresser ([laura.syvanoja@opetus.espoo.fi](mailto:laura.syvanoja@opetus.espoo.fi))

**6. MUUT OPETUKSEN JÄRJESTÄMISEEN LIITTYVÄT ASIAT**

1. **Kodin ja koulun yhteistyö**  
   Vanhempainillat ja -tapaamiset, arviointikeskustelut, luokkatoimikunnat, vanhempainyhdistykset, yhteistyökäytänteet maahanmuuttajataustaisten perheiden kanssa, kodin ja koulun yhteistyörakenteiden sekä niiden menetelmien ja toimivuuden arviointi, Wilma-viestintä ja se, milloin opettajakunnan kanssa on keskusteltu Wilma-viestinnän tavoitteista ja sisällöistä.

Jos koulussa tehtiin huoltajakysely lukuvuonna 2021-22, kyselyn tuloksia hyödynnetään lukuvuoden 2022-23 suunnittelussa.

Jokainen luokka pitää vuosittain syyslukukauden alussa vanhempainillan. Vanhempainilloissa rohkaistaan luokkien vanhempia perustamaan luokkatoimikuntia. Koulussa toimii myös vanhempainyhdistys. Vanhempia rohkaistaan liittymään mukaan vanhempainyhdistystoimintaan.

Kaikille alakoulun oppilaille pidetään arviointikeskustelut joulu-helmikuussa. 1. ja 7. lk:n huoltajille pidetään lisäksi syyslukukaudella vanhempaintapaamiset. Erityisen ja tehostetun tuen oppilaiden huoltajat tavataan myös syyskauden alkupuoliskolla pedagogisten asiakirjojen päivittämisen merkeissä ja tarvittaessa uudelleen kevätlukukaudella. Huoltajatapaamisia järjestetään myös tarvittaessa ympäri vuoden.

Ongelmatilanteissa suositaan puhelinyhteyden ottamista huoltajiin mahdollisimman pikaisella aikataululla. Vaihtoehtoisesti yhteyttä voidaan ottaa myös Wilman kautta. Wilman tuntimerkinnöissä painotetaan positiivista palautetta ja pyritään nostamaan esiin oppilaan onnistumisia.

Yhteistyökäytänteet maahanmuuttajataustaisten perheiden kanssa: tulkkipalvelut, kulttuuriohjaajapalvelut, eri kielille käännettyjen tiedotteiden eteenpäin välittäminen.

Wilma-viestinnän tavoitteet, sisällöt ja käytänteet on keskusteltu opettajakunnan kanssa. Wilma-tunnusten hakemista oppilaalle itselleen rohkaistaan ja oppilas alkaa käyttää Wilmaa itse huoltajan rinnalla viimeistään 4. luokalla.

1. **Sidosryhmäyhteistyö**   
   Kuvataan **perusopetuksen iltapäivätoiminta** ja esimerkiksi yritysten tai yhteisöjen kanssa tehtävä yhteistyö.

Koululla järjestetään 1. ja 2. luokkalaisten iltapäivätoimintaa. Toiminta tapahtuu nuorisotila Rentolan sekä koulun tiloissa.1. ja 2. luokkalaisten iltapäivätoiminnan järjestää Iltapäiväkerho Pikkutiikerit. Varhaiskasvatuksen esiopetuksen kanssa toimitaan yhteistyössä muun muassa nivellystietojen välittämisessä. Oppituntien aikana käytetään Kalajärven kirjaston palveluita. Koulumme tekee yhteistyötä nuorisotoimen kanssa lasten ja nuorten kasvun tukemisen hyväksi. Kalajärvi-seura myöntää oppilaille vuosittain stipendejä. Pohjois-Espoon Ponsi voi toimia yhteistyökumppanina liikuntatapahtumia järjestettäessä. Seurakunta on mahdollisuuksien mukaan mukana ryhmäytymispäivissä yhteistyökumppanina sekä tarjoaa mahdollisuuden joulun aikana joulukirkkoon. Alueellamme toimii Hyvä näkyviin -hanke, jossa myös Kalajärven koulu on yhtenä toimijana muiden alueen toimijoiden kanssa. Terveysturvallisuus on otettava huomioon sidosryhmäyhteistyötä toteuttaessa.

1. **Toimenpiteet kestävän kehityksen edistämiseksi koulussa**   
   Kestävän kehityksen toimenpidesitoumus on kiinteä osa koulun lukuvuosisuunnitelmaa. Koulu huolehtii, että toimenpidesitoumus on sivustolla <https://sitoumus2050.fi/>

**Koulun yhteyshenkilö:** pirjo.ihalainen@opetus.espoo.fi

1. **Monialaiset oppimiskokokonaisuudet**

Oppilaiden opintoihin kuuluu lukuvuoden aikana vähintään yksi monialainen oppimiskokonaisuus, jonka suunnitteluun he osallistuvat. Jakson pituuteen vaikuttaa muun muassa käsiteltävän teeman laajuus, mukana olevien oppiaineiden lukumäärä ja oppimiskokonaisuuteen osallistuvien oppilaiden osaaminen ja ikä. Teemat ovat ajankohtaisia ja oppilaita kiinnostavia. Myös arviointikäytännöistä sovitaan etukäteen. -Espoon OPS 4.4  
  
Oppimiskokonaisuuksien teemat, tavoitteet ja sisällöt sekä oppimiskokonaisuuksiin sisällytettävät oppiaineet

1.lk Liikunta ja matematiikka 2.lk Suomen kieli ja käsityö 3.lk Suomen kieli ja ympäristöoppi 4.lk Kuvataide ja englanti 5.lk Historia ja katsomusaineet 6.lk Musiikki ja yhteiskuntaoppi 7.lk Vesiprojekti – kemia ja biologia 8.lk Kirjallisuusmaantiedettä – suomen kieli ja maantieto 9.lk Tilastoprojekti – matematiikka ja yhteiskuntaoppi

1. **Etäyhteyksiä hyödyntävä opetus**

Mikäli koulussa opiskellaan etäyhteyksiä hyödyntäen, koulu kuvaa opetuksen järjestämisen käytännöt lukuvuosisuunnitelmassaan. -Espoon OPS luku 5.4. Opetuksen järjestämistapoja

**7.** **KOULUN ITSEARVIOINTI JA MUU ARVIOINTITOIMINTA**

Suunnitelma siitä, milloin koulu toteuttaa peruskoulujen itsearviointiin kuuluvat oppilas- ja henkilöstökyselyt tai huoltajakyselyn. Mitä muita kyselyjä tai arviointeja on tiedossa lukuvuodelle 2022-2023?   
Miten koulu käsittelee kyselyjen ja arviointien tuloksia? Ketkä osallistuvat käsittelyyn?

Kuluvana lukuvuotena on tulossa Huoltajakysely, jonka tuloksia käsittelemme koulun johtoryhmässä, opettajien kokouksessa, opiskeluhuoltoryhmässä, oppilaskunnan hallituksen kokouksessa. Tuloksista tiedotetaan myös huoltajia Wilmassa.  
Linkki perusopetuksen arviointikalenteriin:  
[https://espoo365.sharepoint.com/:x:/s/tietopankki-sito/EqxV–p5pddErCWY4yooysQB9CtylOLtYzWJd0L6DOH\_rg?e=OeN9XT](https://espoo365.sharepoint.com/:x:/s/tietopankki-sito/EQxV--p5pddErCWY4yooysQB9CtylOLtYzWJd0L6DOH_rg?e=OeN9XT)

1. **LUKUVUODEN TAVOITTEET**
2. **PERUSOPETUKSEN YHTEISET TAVOITTEET: OSAAVA JA OPPIVA YHTEISÖ**

**Opetussuunnitelman toteuttaminen luo laadukkaan opetuksen perustan. Vahva oppimisen tuki, ohjaus sekä kieli- ja kulttuuritietoinen opetus vahvistavat jokaisen oppilaan perustaitoja.**

1. Miten varmistamme opettajien opetussuunnitelmaosaamisen vahvistumisen? Opettajat osallistuvat opetussuunnitelman toteuttamiseen liittyviin koulutuksiin. Opettajien yhteinen suunnittelu.
2. Millä inklusiivisilla ratkaisuilla varmistamme moninaisten oppijoiden oppimisen oppimisympäristöjä, opetusjärjestelyjä ja toimintatapoja soveltamalla?

Laaja-alaisen erityisopettajan hyödyntäminen: samanaikaisopettaminen luokassa tai opetusryhmän jakaminen pienempiin ryhmiin, istumajärjestykset, vaihtoehtoiset suoritustavat, opetuksen eriyttäminen

1. Miten hyödynnämme ja kehitämme oppilaantuntemusta opetuksen pedagogisena lähtökohtana ja varmistamme eriyttämisen, eheyttämisen ja monipuolisten menetelmien toteutumisen?

Oppilasta opettava opettaja käy läpi oppilasta koskevat tukipäätökset. Oppilaan huoltajan kanssa käydään yhteisiä huoltajapalavereita ja oppilaan kanssa pidetään arviointikeskusteluja. Opetusta eheytetään monialaisilla oppimiskokonaisuuksilla. Eriyttämistä suunnitellaan yhteistyössä erityisopettajan kanssa ja tarvittaessa oppilaalla on mahdollisuus erityisopettajan tukeen joko luokassa tai pienemmässä ryhmässä.

1. Miten kehitämme kieli- ja kulttuuritietoista opetusta? Soveltuvin osin eri oppiaineiden tunneilla, mm. yhteiskuntaopin ja kielten tunneilla.
2. Miten varmistamme digitaitojen yhdenvertaisen oppimisen?

Koulussa on käytössä Chromebookeja, Windows-tietokoneita ja iPadeja. Sovituilla lainauskäytänteillä varmistetaan, että laitteita riittää kaikille tasapuolisesti käyttöön. TVT-työryhmä suunnittelee opettajien koulutuksia tarpeen mukaan ja tutoroi opettaja pyydettäessä. TVT-työryhmä päivittää vuosiluokkakohtaiset suunnitelmat kaikille oppilaille opetettavista TVT-taidoista ja edesauttaa niiden käyttöönotossa.

1. PALAUTUMISSUUNNITELMA: Millä keinoin koulussamme tasataan oppimisvajeen aiheuttamia haasteita?

Laaja-alaisen erityisopettajan hyödyntäminen, tukiopetus, yksilölliset etenemissuunnitelmat ja suoritustavat

1. PALAUTUMISSUUNNITELMA: Miten koulussamme huomioidaan mahdolliset erityisissä opetusjärjestelyissä opiskelevat oppilaat ja kouluun paluu?

Erityisissä opetusjärjestelyissä opiskeleva oppilas näkee oppitunnin ohjelman ja tehtävät Wilmasta. Tarvittaessa oppilas saa yksilöllisempää tukea ja hänelle voidaan tarjota vaihtoehtoisia suoritustapoja. Kouluun palatessa oppilas voi tarvittaessa saada tukiopetusta ja erityisopettajan apua.

1. **PERUSOPETUKSEN YHTEISET TAVOITTEET: HYVINVOINNIN JA KASVUN TUKI**

**Koko kouluyhteisö voi hyvin. Opiskeluhuolto kuuluu kaikille kouluyhteisön aikuisille. Vastuu oppilaiden hyvinvoinnin edistämisestä on koulun koko henkilökunnalla. Kouluyhteisön hyvinvointi varmistetaan jatkuvalla ryhmäyttämisellä, systemaattisella kiusaamisen ehkäisemisellä ja yhteisöllisyyden vahvistamisella.**

1. Milloin [Yhdessä vahvaksi yhteisöksi Ei kiusaamiselle -suunnitelma](https://espoo365.sharepoint.com/:b:/r/sites/SITO-yhteiset/Jaetut%20asiakirjat/Hyvinvointimateriaalit%20opettajille%20ja%20nuorisoty%C3%B6h%C3%B6n/Kiusaaminen%20ja%20v%C3%A4kivalta/Yhdess%C3%A4%20vahvaksi%20yhteis%C3%B6ksi%20-Ei%20kiusaamiselle%20KOKONAISUUS%2003.12.2020.pdf?csf=1&web=1&e=brrCRw) käsitellään työyhteisössä? Suunnitelma on käsitelty 9.8.2022 osana VESO-päivän ohjelmaa.
2. Mitkä ovat Yhdessä vahvaksi yhteisöksi -suunnitelman mukaiset, YHR:ssä sovitut toimenpiteet lukuvuodelle 2022–23 lukuvuoden 2021–22 arviointiin pohjautuen?
3. Hyvinvoinnin mittarit (Mitä kuuluu -kysely, joustavan alun kyselyt seiskoille)
4. Sosiaalisia ja tunnetaitoja sekä kiusaamistilanteiden käsittelyä kehittävät ohjelmat, Rovaniemen malli
5. Ryhmien, luokkien ja koko kouluyhteisön yhdessä sovitut säännöt
6. Jatkuva ryhmäyttäminen ja sosiaalisen kiinnittymisen edistäminen
7. Opiskeluhuollon edustajat tapaavat 7. luokan oppilaat
8. Sähköinen palautekanava ([eikiusaamiselle.kalajarvi@espoo.fi](mailto:eikiusaamiselle.kalajarvi@espoo.fi))
9. Kiusaamisen vastaisten toimien vastuuhenkilöt (Tuko-tiimi)
10. Tukevan oppilastoiminnan kehittäminen ja vahvistaminen (oppilaskunta-, tukioppilas- ja kummiluokkatoiminta
11. Niveltäminen ja siirtymätilanteet
12. Huoltajien osallistaminen (aktiivinen ja ajantasainen tiedottaminen koteihin, mm. Vanhempainilloissa ja Wilman kautta)
13. Puuttumisen portaat (poissaolojen portaat, Tuko-prosessi, luokanvaihtoprosessi)

1. Mitkä ovat Yhdessä vahvaksi yhteisöksi -suunnitelman mukaiset sosiaalisten tilanteiden ja tunteiden tunnistamista sekä uusien taitojen oppimista varten käytettävät menetelmät luokkakohtaisesti lukuvuonna 2022–23 lukuvuoden 2021–22 arviointiin pohjautuen?

Kokeilemme lukuvuonna 2022-2023 Rovaniemen mallia/Hyvinvoinnin vuosikelloa. Tavoitteena on vahvistaa lasten ja nuorten elämäntaitoja ja osallisuutta sekä yhteisöllisyyttä. Lisäksi menetelmä pyrkii kehittämään mielen hyvinvointia, vuorovaikutusta ja arjen taitoja.

1. PALAUTUMISSUUNNITELMA: Millä keinoin koulussamme mahdollistetaan arjen työrauha osana palautumista?

Vahvistetaan koululaistaitoja, mm. oman vuoron odottamista, oppimaan oppimista ja vastuun ottamista omasta koulunkäynnistä. Johdonmukaisuus koulun aikuisten toiminnassa ja yhteiset säännöt ja toimintatavat. Pyritään tunnistamaan erityisesti tuen tarpeessa olevia oppilaita ja tarjotaan tukitoimia tilanteen mukaan.

1. Millä keinoin koulussamme vahvistetaan lasten ja nuorten turvallisuuden tunnetta ja tulevaisuususkoa?

Positiivisen pedagogiikan ja vahvuusperustaisen opetuksen keinoin. Vahvuustunnit, Hyvä näkyviin -valinnaisaine ja Minä ja muut -tunnit alakoulun 1.-3. luokilla. Turvalliset aikuiset ja myönteiset kohtaamiset. Kiusaamiseen puuttuminen matalalla kynnyksellä ja Tuko-tiimin (Tuko = Turvallinen koulu) toiminta. Tehdään mahdollisuuksien mukaan luokkahuoneista ja koulun yhteisistä tiloista viihtyisät.

1. Millä keinoin koulussamme lisätään kouluyhteisön - oppilaiden ja henkilöstön - hyvinvointia, osallisuutta ja yhteisöön kuulumisen tunnetta?

Liikuntapäivät, retket, teemapäivät ja -viikot, oppilaskuntatoiminta, tukioppilas- ja kummiluokkatoiminta. Alakoululla otetaan kirjasto aktiivisempaan käyttöön, tavoitteena lainauslukujen nostaminen 3500 lainaukseen vuodessa. Aloitetaan taas kirjastovälitunnit.

Henkilökunnalla tyhy-toiminta ja erilaiset yhteisöllisyyttä ja viihtyvyyttä lisäävät opehuonetempaukset.

1. **KOULUN MUU KEHITTÄMINEN**  
     
   a) Miten [kansainvälisyys- ja globaalikasvatussuunnitelman](https://espoo365.sharepoint.com/sites/kasvujaoppiminen-suomenkielinenperusopetus/Shared%20Documents/Forms/AllItems.aspx?id=%2Fsites%2Fkasvujaoppiminen%2Dsuomenkielinenperusopetus%2FShared%20Documents%2FSUKO%2DKansainv%C3%A4lisyys%2Dja%2Dglobaalikasvatussuunnitelma%5F91047%2Epdf&parent=%2Fsites%2Fkasvujaoppiminen%2Dsuomenkielinenperusopetus%2FShared%20Documents) tavoitteita toteutetaan koulussa lukuvuonna 2022-23?

Koulussa toimii kansainvälisyys- ja globaalikasvatukseen keskittyvä työryhmä, joka kokoontuu säännöllisin väliajoin. Monialaisten teemojen avulla pyritään lisäämään kulttuurien tuntemusta. Yhteistyö Kirkkojärven kummikoulu jatkuu. Aihe huomioidaan aamunavauksissa ja teemapäivissä.  
  
b) Eri tahojen rahoittamat projektit ja muut yhteistyöhankkeet

Kansainvälisyys- ja globaalikasvatushanke. Hyvä näkyviin Pohjois-Espoossa.

c)Lukuvuoden 2021-22 arvioinnissa koulun itsearvioinnin ja muun arviointitoiminnan tuloksien pohjalta nostetut koulun omat kehittämiskohteet lukuvuodelle 2022-23: Lukuvuoden 2021-22 arvioinnista kohta 7 Koulun itsearviointi ja muu arviointitoiminta

Lukuvuoden 2021-22 arvioinnissa tuli esille, että opettajat viihtyvät työssään, mutta kokevat työmäärän suureksi. Työssä jaksaminen nousi esille. Perehdytystä toivottiin kehitettävän. Oppilaiden osalta kehittämiskohteiksi nousivat kiusaamista ehkäisevien toimintamallien kehittäminen, koulussa viihtyminen ja oppilaiden hyvinvointi. Hyvinvointia kehitämme erityisesti osallisuuden näkökulmasta.

1. **OPPILAITOSYHTEISÖN TERVEELLISYYDEN JA TURVALLISUUDEN SEKÄ YHTEISÖN**

**HYVINVOINNIN TARKASTUS**

1. **KOULUN JOHTAMINEN REHTORIN POISSAOLLESSA**  
   Rehtori Maria Similä, puh. 040 5537 827. Alakoulun apulaisrehtori Janika Jernfors, puh. 050 4068 664. Yläkoulun apulaisrehtori Jenni Malinen, puh. 040 6394 966.

1. **VARAUTUMINEN JA HARJOITTELU**

* Pelastussuunnitelma käsitelty työyhteisössä Marraskuussa 2022
* Palo- ja pelastusharjoitus pidetty (Alakoulussa heti kun mahdollista: kuulutuslaitteisto ei toimi tällä hetkellä, yläkoulussa 26.8.2022)
* Suojautuminen rakennukseen käsitelty henkilökunnan kanssa Kevätlukukaudella 2023
* Riskien arviointi tehty tai päivitetty Syyskuussa 2022
* Uudet työntekijät perehdytetty turvallisuusasioihin Elokuussa 2022
* Turva-asiat käsitelty vanhempainilloissa Syyslukukaudella 2022
* Hätäensiapukoulutuksen lukuvuoden alkuun mennessä saaneet  
  Suomenkielisen perusopetuksen tulosyksikön ohjeen mukaisesti koulut järjestävät hätäensiapukoulutuksen vuosittain noin yhdelle kolmasosalle koulun työntekijöistä.  
  Tämä on selvityksen alla. Tällä hetkellä koulussa ei ole yhtään työntekijää, jolla olisi ensiapukortti voimassa. Rehtori on pyytänyt muutamia opettajia ilmoittautumaan hätäensiapukoulutukseen. Koska koulutukset ovat erittäin täynnä, selvitetään mahdollisuutta järjestää hätäensiapukoulutus koululla.
* Poliisin vuosittain järjestämän turvakoulutuksen saaneet: Maria Similä
* Miten sijaiset perehdytetään turvallisuusasioihin? Kuka, milloin, materiaali, jne.   
  Apulaisrehtorit ja turvallisuustyöryhmä perehdyttävät syksyn alussa. Materiaali: Työntekijän opas, Turvakansio.

1. **TASA-ARVO- JA YHDENVERTAISUUSSUUNNITELMAN TOIMENPITEET LUKUVUODELLE 2022-2023**

**VAHVISTETAAN TAMMIKUUSSA 2023 TASA-ARVO- JA YHDENVERTAISUUSSUUNNITELMAN HYVÄKSYMISEN YHTEYDESSÄ**

1. Toimenpiteet tasa-arvon edistämiseen liittyvän koulukohtaisen tavoitteen/tavoitteiden toteuttamiseksi lukuvuonna 2022-2023:

Vastuuhenkilöt: Kauri Uljas ja Janika Jernfors

Aikataulu: Syyslukukauden aikana perustetaan apulaisrehtorista, opettajasta, oppilaista ja huoltajista koostuva tasa-arvo- ja yhdenvertaisuusryhmä ja kartoitetaan nykytilanne. Tammikuun puoliväliin mennessä laaditaan tasa-arvo- ja yhdenvertaisuussuunnitelma.

1. Toimenpiteet yhdenvertaisen kohtelun edistämiseen liittyvän koulukohtaisen tavoitteen/tavoitteiden toteuttamiseksi lukuvuonna 2022-2023:

Vastuuhenkilöt: Laura de Bresser ja Maija Ylevä

Aikataulu: Syyslukukauden aikana perustetaan apulaisrehtorista, opettajasta, oppilaista ja huoltajista koostuva tasa-arvo- ja yhdenvertaisuusryhmä ja kartoitetaan nykytilanne. Tammikuun puoliväliin mennessä laaditaan tasa-arvo- ja yhdenvertaisuussuunnitelma.

1. **Lukuvuosisuunnitelman liitteet**

* Koulun ohjaussuunnitelma